|  |  |
| --- | --- |
| **Административна услуга №** | **ЦЕНТРАЛЕН РЕГИСТЪР НА ОСОБЕНИТЕ ЗАЛОЗИ**  **КЪМ МИНИСТЕРСТВО НА ПРАВОСЪДИЕТО** |
| **1260** | **Вписване на обстоятелства относно пристъпване към изпълнение** |
| **Предоставя се на основание на:** | |
| * Закон за особените залози - чл. 26, ал. 3, т. 4 * Правилник за устройството и дейността на Централния регистър на особените залози към Министерството на правосъдието - чл. 13 | |
| **Услугата се предоставя и като вътрешно-административна:** | |
| Не. | |
| **Орган по предоставянето на административната услуга:** | |
| Директор на ЦРОЗ | |
| **Срок за предоставяне:** | |
| Искането за вписване се разглежда незабавно. | |
| **Срок на действие на документа/индивидуалния административен акт:** | |
| Безсрочно. | |
| **Орган, осъществяващ контрол върху дейността на органа по предоставянето на услугата:** | |
| Министър на правосъдието | |
| **Орган, пред който се обжалва индивидуален административен акт:** | |
| Министър на правосъдието | |
| **Ред, включително срокове за обжалване на действията на органа по предоставянето на услугата:** | |
| Вписването може да бъде отказано само ако искането няма необходимото съдържание или не е внесена определената държавна такса, като едновременно с това отказът се съобщава на заявителя срещу подпис върху заявлението или с препоръчано писмо с обратна разписка.  Отказът да бъде извършено вписването подлежи на обжалване по административен ред пред министъра на правосъдието. Заявителят може незабавно да обжалва отказа и допълнително да изложи съображенията си в седемдневния срок за обжалване.  Отказът на министъра на правосъдието подлежи на обжалване по реда на Административнопроцесуалния кодекс. | |
| **Ограничения и условности:** | |
| Обстоятелството “пристъпване към изпълнение” при залог на търговско предприятие е **вторично** вписване, извършва се в Централния регистър на особените залози **след първичното вписване** на същото обстоятелство по делото на залогодателя в търговския регистър. | |
| **Електронен адрес, на който се предоставя услугата:** | |
| <https://www.justice.government.bg/home/index/32797d12-56b2-4385-9b36-b0ed9e7416f0?top=1> | |
| **Електронен адрес за предложения:** | |
| [croz@justice.government.bg](mailto:croz@justice.government.bg) | |
| **Административни звена, в които се подават документите и се получава информация за хода на преписката:** | |
| Главна дирекция "Централна регистърна служба и местни регистърни бюра"  Адрес: обл. София (столица), общ. Столична, гр. София, р-н Средец, ул."Аксаков"№5, п.к. 1000 Код за междуселищно избиране: 02 Телефон за връзка: (02)9237-528, (02)9237-526, 9237-459 Факс: (02)9872881 Адрес на електронна поща: croz@justice.government.bg Работно време: Стандартно работно време, от 09:00 до 17:30  Приемното време за граждани е съобразено с нуждите на потребителите, ползващи предоставяните административни услуги - всеки работен ден от 09,30 часа до 12,00 часа и от 13,30 часа до 16,00 часа.  В звеното е осигурен достъп за хора с увреждания. | |
| Отдел "Финансово-счетоводна и стопанска дейност" - Деловодство  Адрес: обл. София (столица), общ. Столична, гр. София, р-н Средец, ул."Аксаков"№5, п.к. 1000 Код за междуселищно избиране: 02 Телефон за връзка: (02)9237-492, (02)9237-485 Факс: (02)9872881 Адрес на електронна поща: croz@justice.government.bg Работно време: Стандартно работно време, от 09:00 до 17:30  В звеното е осигурен достъп за хора с увреждания | |
| **Необходими документи и изисквания** | |
| **Вписването е допустимо само по първоначално вписване на обстоятелства по договор за особен залог.**    **Необходими документи:**    **1. Попълнено заявление - образец № 5** **за вписване на пристъпване към изпълнение** (чл. 26, ал. 3, т. 4 от Закона за особените залози и чл. 13, ал. 1 от Правилника за устройството и дейността на Централния регистър на особените залози към Министерството на правосъдието).   Заявленията и разпорежданията за служебно вписване - образци № 1 - 12, не могат да имат поправки и зачерквания и се подписват (чл. 25, ал. 1 от Правилника за устройството и дейността на Централния регистър на особените залози към Министерството на правосъдието).   Полетата от заявленията, които остават празни поради незаявяване на обстоятелствата, за които са предвидени, се попълват с думата "не" или "няма" (чл. 25, ал. 2 от Правилника за устройството и дейността на Централния регистър на особените залози към Министерството на правосъдието).   Когато някои от полетата на заявлението не са достатъчни, за да съберат цялата заявена информация, в съответното поле се посочва част от нея, добавя се текстът: “и съгласно продължение към поле №....” и на отделна страница - приложение към заявлението се допълва съдържанието на полето, като се индивидуализира за коя група и поле от заявлението се отнася продължението (чл. 25, ал. 3 от Правилника за устройството и дейността на Централния регистър на особените залози към Министерството на правосъдието). Когато е необходимо да бъдат направени продължения към повече групи и полета в заявлението за вписване, няма пречка същите да бъдат обединени на една или повече страници.   Пример:  “Продължение към Група ...., поле ....:  ..........текст............................................;   Продължение към Група ...., поле ....:  ..........текст............................................;   Продължение към Група ...., поле ....:  ..........текст............................................”  и т.н.    **2. Писмено съгласие на лицето, вписано в регистъра като заложен кредитор** за извършване на вписването - с нотариална заверка на подписа (чл. 2, ал. 3 от Закона за особените залози и чл. 13, ал. 3 от Правилника за устройството и дейността на Централния регистър на особените залози към Министерството на правосъдието). Съгласието за вписване може да бъде дадено върху заявлението за вписване с нотариална заверка на гърба на заявлението или върху отделна декларация с нотариално заверен подпис, приложена към заявлението. Декларацията за съгласие следва да съдържа всички обстоятелства, които се заявяват със заявлението за вписване, към което е приложена.    **3. Декларация от депозитаря по чл. 38 от Закона за особените залози**.    **4. Копие от застрахователната полица на депозитаря** (чл. 38, ал. 4 от Закона за особените залози) - копието се представя заверено “Вярно с оригинала” от заявителя. Минималният размер на застрахователната сума е размерът на сумата, за която е вписано пристъпването към изпълнение (чл. 38, ал. 4 от Закона за особените залози).    **5. Декларация по чл. 27, ал. 2, т. 4 от Закона за особените залози** за истинност на заявените обстоятелства. Декларацията се подписва лично от заявителя при заявяване на вписването пред служителя на регистъра. Когато заявителят не се явява лично, а преписката се подава от приносител, различен от заявителя и упълномощен да извършва съответното действие пред ЦРОЗ, декларацията следва да е нотариално заверена.    **6. Документ за платена държавна такса** (чл.2 и чл.7, т.1 от Тарифа за държавните такси, събирани от Централния регистър на особените залози по Закона за особените залози) - 25лв. за първия лист от заявлението и по 10 лв. за всяка следваща страница на заявлението (приложенията към съответните групи и полета в заявлението) и документа за съгласие, ако е приложен отделно.    **7. Документ за самоличност на заявителя (приносителя)** - изисква се при проверка на данните на заявителя (чл. 29, ал. 2 от Правилника за устройството и дейността на Централния регистър на особените залози към Министерството на правосъдието). В случаите, в които заявителят е адвокат с изрично пълномощно (чл. 27, ал. 7 от Закона за особените залози), се представя и пълномощното на заявителя в оригинал или заверен препис “Вярно с оригинала”. В случаите, в които преписката се подава от приносител, различен от заявителя и упълномощен да извършва съответното действие пред ЦРОЗ, пред служителя на регистъра се представя оригинал или заверен препис “Вярно с оригинала” на пълномощното на приносителя, за да се установи самоличността и качеството на лицето – приносител, което ще получи потвърждението за извършеното вписване (чл. 30, ал. 4 от Правилника за устройството и дейността на Централния регистър на особените залози към Министерството на правосъдието).    Измененията на обстоятелствата относно изпълнението се заявяват за вписване чрез попълване в образеца по ал. 1 на новата информация в съответните групи и полета.  **Допълнителни изисквания и документи:**     1. Обстоятелството “пристъпване към изпълнение” при залог на търговско предприятие е **вторично** вписване, извършва се в Централния регистър на особените залози **след първичното вписване** на същото обстоятелство по делото на залогодателя в търговския регистър.  2. Когато заложният кредитор избере да се удовлетвори от търговското предприятие като съвкупност от права, задължения и фактически отношения, той назначава управител на предприятието. В този случай при вписването на пристъпване към изпълнение се прилага съгласието на управителя за назначаването му. (чл. 46, ал. 4 от Закона за особените залози).  3.При заявяване на пристъпване към изпълнение към заложено търговско предприятие като съвкупност, към заявлението на заложния кредитор за пристъпването към изпълнение и вписване на управител се прилага копие  на застрахователната полица на посочения управител, заверено “Вярно с оригинала” от заявителя (чл. 46, ал. 8 от Закона за особените залози). Минималният размер на застрахователната сума е сумата, за която е вписано пристъпването към изпълнение.  4. Когато заложният кредитор избере да се удовлетвори от отделни елементи на търговското предприятие, същият го заявява при вписване на пристъпване към изпълнение, като посочва и елементите, от които ще се удовлетворява. Заложният кредитор е длъжен да продаде първо онези от тях, продажбата на които би затруднила в най-малка степен дейността на предприятието. Пристъпването към изпълнение върху отделни елементи се вписва и в съответния регистър по чл. 21, ал. 3 от Закона за особените залози. Промяната на начина на удовлетворяване се вписва в регистъра, в който е вписано пристъпването към изпълнение.    **Изисквания към лицето, което може да бъде посочено за депозитар, съгласно чл. 38 от Закона за особените залози:**   1. Депозитарят трябва да бъде адвокат или регистриран одитор (чл. 38, ал. 1 от Закона за особените залози).   2. Депозитар не може да бъде длъжникът, залогодателят, техен кредитор или управителят на заложеното предприятие, както и съпруг или роднина на някое от посочените лица по права линия - без ограничение, по съребрена линия - до четвърта степен, или по сватовство - до трета степен (чл. 38, ал. 2 от Закона за особените залози).   3. Депозитарят се застрахова за времето, през което е назначен за депозитар по вписано пристъпване към изпълнение, за вредите, които могат да настъпят вследствие на виновно неизпълнение на неговите задължения. Минималният размер на застрахователната сума е размерът на сумата, за която е вписано пристъпването към изпълнение (чл. 38, ал. 4 от Закона за особените залози).   4.  По възлагане от пристъпилия към изпълнение обезпечен кредитор частният съдебен изпълнител може да предаде заложеното имущество по реда на чл. 521 от Гражданския процесуален кодекс, както и да продаде заложеното имущество по реда на Закона за особените залози или по реда на Гражданския процесуален кодекс. **Когато извършва продажбата по реда на Закона за особените залози, частният съдебен изпълнител има правата и задълженията на депозитар**, като разпределението се предявява и подлежи на обжалване по реда на чл. 462 и 463 от Гражданския процесуален кодекс (чл. 18, ал. 4 от Закона за частните съдебни изпълнители).    Депозитарят съставя списък на лицата, които имат права върху заложеното имущество, и предоставя в този списък информация за размера и приоритета на всяко вземане въз основа на данните, налични от съответния регистър.  **Изисквания към лицето, което може да бъде назначено за управител на заложено търговско предприятие, съгласно чл. 46 от Закона за особените залози:**    1. За управител на търговско предприятие по ал. 4 може да бъде назначавано лице, което има завършено висше икономическо или висше юридическо образование и не по-малко от 5-годишен стаж по специалността. Управителят не може да бъде длъжникът, залогодателят, техен кредитор или депозитарят, както и съпруг или роднина на някое от посочените лица по права линия - без ограничение, по съребрена линия - до четвърта степен, или по сватовство - до трета степен.    2. Управителят се застрахова за времето, през което е вписан за управител, за вредите, които могат да настъпят вследствие на виновно неизпълнение на неговите задължения. Минималният размер на застрахователната сума е сумата, за която е вписано пристъпването към изпълнение.    С вписването на управителя на предприятие в търговския регистър се прекратяват правомощията на органите на залогодателя - юридическо лице. Залогодателят се лишава от право да управлява и да се разпорежда със заложеното имущество. Залогодателят се представлява, а дейността му се управлява от управителя.  **Ред за приемане и разглеждане на исканията за вписване**  Заявленията за вписване се подават лично от заявителите в Централната регистърна служба - София или в което и да е от местните регистърни бюра на ЦРОЗ в страната. В случаите, в които подписът на заявителя е нотариално удостоверен, преписката може да бъде подадена от приносител, упълномощен да извършва съответното действие пред ЦРОЗ. В тези случаи пред служителя на регистъра се представя заверен препис “Вярно с оригинала” на пълномощното на приносителя.  Преписки за вписване с нотариално удостоверени подписи върху документите може да бъдат заявени и чрез лицензиран пощенски оператор в Централната регистърна служба в гр. София.   Заявленията за вписване се разглеждат незабавно от длъжностните лица, които извършват проверка за съответствие с изискванията, регламентирани в Закона за особените залози и Правилника за устройството и дейността на ЦРОЗ. Длъжностните лица по вписванията оказват съдействие на заявителите при попълване на образците на заявленията.   При констатиране на непълноти в заявените за вписване обстоятелства и/или представени документи, длъжностното лице връща заявлението на заявителя с указания за тяхното отстраняване или предоставяне на необходимата информация. Длъжностното лице по вписванията е длъжно да посочи на заявителя всички допуснати пропуски. Заявителят може да отстрани пороците и да подаде ново искане. Новото искане се вписва по реда, по който е постъпило в регистъра.   Постъпилите в местните регистърни бюра искания за вписване се разглеждат и се изпращат незабавно по реда на постъпването им в Централната регистърна служба – гр.София.   Всяко допълнително вписване получава пореден номер, генериран автоматично от информационната система на регистъра на особените залози.  **Получаване на документ, удостоверяващ извършената услуга**  След извършване на вписването на заявителя се издава потвърждение за извършеното вписване с приложени към него заверени копия на съхранените в регистъра електронни образи на документите, въз основа на които е извършено вписването. | |
| **Образци** | |
| [Образец №5 Заявление за вписване на пристъпване към изпълнение](https://iisda.government.bg/adm_services/service_sample_file/61468_47932)  [Декларация за истинност по чл.27, ал.2, т.4 ЗОЗ](https://iisda.government.bg/adm_services/service_sample_file/61468_73086)  [Декларация от депозитаря по чл. 38 от Закона за особените залози](https://iisda.government.bg/adm_services/service_sample_file/61468_125238) | |
| **Нормативна уредба** | |
| [Закон за особените залози](https://iisda.government.bg/adm_services/service_regulatory_file/61415_51521)  [Правилник за устройството и дейността на Централния регистър на особените залози към Министерството на правосъдието](https://iisda.government.bg/adm_services/service_regulatory_file/61415_51522)  [Тарифа за държавните такси, събирани от Централния регистър на особените залози по Закона за особените залози](https://iisda.government.bg/adm_services/service_regulatory_file/61415_47882)  [Кодове на държавите](https://iisda.government.bg/adm_services/service_regulatory_file/61415_51523)  [Кодове на окръжните съдилища](https://iisda.government.bg/adm_services/service_regulatory_file/61416_51534)  [Кодове на митниците](https://iisda.government.bg/adm_services/service_regulatory_file/61415_51525) | |
| **Заплащане за услугата** | |
| **За услугата се заплаща такса**  За вписването в Централния регистър на особените залози се заплаща държавна такса, определена по Тарифа на Министерски съвет за държавните такси, събирани от Централния регистър на особените залози по Закона за особените залози.  За вписване на пристъпване към изпълнение се събира такса 25лв. за първия лист от заявлението и по 10 лв. за всяка следваща страница на заявлението (приложенията към съответните групи и полета в заявлението) и документа за съгласие, ако е приложен отделно (чл.2 и чл.7,т.1 от Тарифа за държавните такси, събирани от Централния регистър на особените залози по Закона за особените залози).  Плащанията се извършват по банков път по банковата сметка на ЦРОЗ:  "УНИКРЕДИТ БУЛБАНК" АД ул. ИВАН ВАЗОВ №1 IBAN: BG02UNCR76303100111765 BIC: UNCRBGSF  В платежното нареждане задължително се посочва основанието за плащане на таксата (за вписване на пристъпване към изпълнение) и наименованието на лицето, по чиято партида се иска вписването.  Към всяка преписка за вписване се прилага документ, удостоверяващ платената държавна такса.  **Услугата може да бъде заплатена по един от следните начини:**  По банков път | |